LJEKARNA KRAPINSKO-ZAGORSKE ŽUPANIJE

Matije Gupca 63, Zabok

Broj: 01-251

**IZVJEŠTAJ O POSLOVANJU**

**LJEKARNE KRAPINSKO-ZAGORSKE ŽUPANIJE**

**OD 1. SIJEČNJA DO 31. PROSINCA 2019. GODINE**

Poslovanje Ljekarne, kao zdravstvene ustanove, karakterizira primjena knjigovodstvenih načela karakterističnih za profitno knjigovodstvo, primjena Zakona o PDV-u i Zakona o porezu na dobit, te Odlukama o računovodstvenim politikama s primjenom od 01.01.2009. godine.

Ljekarna Krapinsko-zagorske županije je u razdoblju od 01. siječnja do 31. prosinca 2019. ostvarila ukupni prihod u iznosu od 40.230.004 kn. Prihod je veći za 2.470.820 kn, odnosno

7% više u odnosu na isto razdoblje 2018. godine. U strukturi prihoda 49% su prihodi od realizacije s HZZO-om, 31% od prodaje za gotovinu i od ostalih kupaca izvan HZZO-a; slijede 11% ostali i izvanredni prihodi, 8% prihodi od participacije i 1% prihodi od dopunskog osiguranja. Na ukupni prihod direktno utječu ostvareni uvjeti poslovne suradnje s dobavljačima.

Ljekarna KZŽ je u navedenom razdoblju ostvarila ukupni rashod u iznosu od 38.255.309 kn. U strukturi rashoda 81% je rashod nabavne vrijednosti prodanih lijekova i robe, slijede s 14% ukupni izdaci za zaposlene te 4% ostali i izvanredni rashodi te 1% materijalni izdaci. Rashodi su veći za 2.425.750 kn odnosno za 7% viši u odnosu na isto razdoblje 2018. godine.

Na dan 31. prosinca 2019. godine Ljekarna ima ukupno potraživanje u iznosu od 5.319.500 kn. Najveće potraživanje je od HZZO-a u iznosu od 4.969.124 kn – dug 75 dana. Ljekarna na dan 31. prosinca 2019. godine ima ukupne obveze u iznosu od 858.647 kn. Obveze Ljekarne prema dobavljačima iznose 261.870 kn i podmiruju se u roku 7 dana.

U ovom razdoblju Ljekarna je uložila u tekuće i u investicijsko održavanje ukupno 162.638 kn. Za nabavu osnovnih sredstava uloženo je 352.137 kn i za nabavu sitnog inventara 21.680 kn.

Financijski rezultat je pokazatelj koji govori o uspješnosti poslovanja u navedenom obračunskom razdoblju. Bruto dobit iznosi 1.974.695 kn. Iznos poreza na dobit iznosi 353.217 kn. Ljekarna je za razdoblje od 01.01. do 31.12.2019. godine ostvarila neto dobit u iznosu od 1.621.478 kn.

Uspješnost poslovanja uvelike ovisi o mogućnosti Ljekarne da ručnom prodajom i prihodima od ostalih korisnika pokrije manjak prihoda koji proizlazi iz dijela poslovanja s HZZO-om. Neto dobit je rezultat prilagođavanja uvjetima konkurencije, snižavanja marži, velikog zalaganja djelatnika, širenja asortimana izvan HZZO, minimalnog broja zaposlenih, te maksimalnih mjera štednje.

Ravnateljica:

Dubravka Frinčić, mag.pharm.

U Zaboku, 29.05.2020. godine